**SVEIKATOS APSAUGOS MINISTERIJA**

**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETO ĮGYVENDINIMO Priemonių įgyvendinimo planas**

**I SKYRIUS**

**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS (TOLIAU – VEIKSMŲ PROGRAMA) PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĖS** **(TOLIAU – PRIEMONĖ)**

**TRISDEŠIMT KETVIRTASIS SKIRSNIS**

**VEIKSMŲ PROGRAMOS PRIORITETO ĮGYVENDINIMO PRIEMONĖ**

**NR. 08.4.2-ESFA-V-614 „SVEIKATOS PRIEŽIŪROS KOKYBĖS IR PRIEINAMUMO GERINIMAS TIKSLINĖMS GYVENTOJŲ GRUPĖMS**

1. Priemonės aprašymas

|  |
| --- |
| 1.1.Priemonės įgyvendinimas finansuojamas Europos socialinio fondo lėšomis.  1.2. Įgyvendinant priemonę, prisidedama prie konkretaus uždavinio „Sumažinti sveikatos netolygumus, gerinant sveikatos priežiūros kokybę ir prieinamumą tikslinėms gyventojų grupėms, ir skatinti sveiką senėjimą“ įgyvendinimo.  1.3. Remiamos veiklos:  1.3.1. efektyvių integruotos sveikatos priežiūros modelių plėtojimas, stiprinant specialistų komandų, kurias sudaro gydytojai ir kiti sveikatos srities specialistai, žinias ir gebėjimus teikti integruotą pagalbą kraujotakos sistemos ligų, galvos smegenų kraujotakos ligų, traumų ir nelaimingų atsitikimų atvejais.  1.3.2. efektyvių ambulatorinės slaugos modelių plėtojimas, didinant visuomenės informuotumą, stiprinant specialistų žinias ir gebėjimus teikti ambulatorinės slaugos paslaugas namuose bei didinant suinteresuotų institucijų pasirengimą integruotos ilgalaikės priežiūros vystymui.  1.4. Galimi pareiškėjai:  1.4.1. Lietuvos sveikatos mokslų universiteto ligoninė Kauno klinikos;  1.4.2. Viešoji įstaiga Vilniaus universiteto ligoninė Santaros klinikos;  1.4.3. Lietuvos Respublikos sveikatos apsaugos ministerija.  1.5. Galimi partneriai:  1.5.1. Lietuvos sveikatos mokslų universiteto ligoninė Kauno klinikos;  1.5.2. Viešoji įstaiga Vilniaus universiteto ligoninė Santaros klinikos;  1.5.3. Lietuvos Respublikos sveikatos apsaugos ministerija. |
|  |

2. Priemonės finansavimo forma

|  |
| --- |
| Negrąžinamoji subsidija |

3. Projektų atrankos būdas

|  |
| --- |
| Valstybės projektų planavimas |

4. Atsakinga įgyvendinančioji institucija

|  |
| --- |
| Viešoji įstaiga Europos socialinio fondo agentūra |

5. Reikalavimai, taikomi priemonei atskirti nuo kitų iš ES bei kitos tarptautinės finansinės paramos finansuojamų programų priemonių.

|  |
| --- |
| Pagal 1.3 punkte nurodytas veiklas nefinansuojamos gydytojų kompetencijų ir kvalifikacijos tobulinimo veiklos, kurios finansuojamos įgyvendinant Lietuvos Respublikos švietimo ir mokslo ministerijos koordinuojamą priemonę Nr. 09.4.2-ESFA-V-715 „Formaliojo ir neformaliojo mokymo paslaugų įvairioms besimokančiųjų grupėms teikimas“, išskyrus komandų, kurias sudaro gydytojai ir kiti specialistai, kompetencijų ir kvalifikacijos tobulinimą. |

1. Priemonės įgyvendinimo stebėsenos rodikliai

|  |  |  |  |  |
| --- | --- | --- | --- | --- |
| Stebėsenos rodiklio kodas | Stebėsenos rodiklio pavadinimas | Matavimo vienetas |  | Galutinė reikšmė 2023 m. gruodžio 31 d. |
| R.S.359 | „Standartizuoto 0–64 m. amžiaus gyventojų mirtingumo sumažėjimas tikslinėse teritorijose nuo kraujotakos ligų“ | Atvejų skaičius 100000 gyv. |  | 105 |
| R.S.360 | „Standartizuoto 0–64 m. amžiaus gyventojų mirtingumo sumažėjimas tikslinėse teritorijose nuo cerebrovaskulinių ligų“ | Atvejų skaičius 100000 gyv. |  | 24 |
| R.S.362 | Standartizuoto 0-64 m. amžiaus gyventojų mirtingumo sumažėjimas tikslinėse teritorijose dėl išorinių mirties priežasčių | Atvejų skaičius 100000 gyv. |  | 82 |
| P.N.602 | „Mokymuose dalyvavę sveikatos priežiūros ir kiti specialistai“ | Skaičius |  | 4800 |

1. Priemonės finansavimo šaltiniai (eurais)

| Projektams skiriamas finansavimas | | Kiti projektų finansavimo šaltiniai | | | | |
| --- | --- | --- | --- | --- | --- | --- |
| ES struktūrinių fondų  lėšos – iki | Nacionalinės lėšos | | | | | |
| Lietuvos Respublikos valstybės biudžeto lėšos – iki | Projektų vykdytojų lėšos | | | | |
| Iš viso – ne mažiau kaip | Lietuvos Respublikos valstybės biudžeto lėšos | Savivaldybės biudžeto  lėšos | Kitos viešosios lėšos | Privačios lėšos |
| 1. Priemonės finansavimo šaltiniai, neįskaitant veiklos lėšų rezervo ir jam finansuoti skiriamų lėšų | | | | | | |
| 3 808 989 | 672 175 |  |  |  |  |  |
| 1. Veiklos lėšų rezervas ir jam finansuoti skiriamos nacionalinės lėšos | | | | | | |
|  |  |  |  |  |  |  |
| 1. Iš viso | | | | | | |
| 3 808 990 | 672 174 |  |  |  |  |  |